**ชื่อหลักสูตร**

(ภาษาไทย) หลักสูตรการฝึกอบรมแพทย์ประจำบ้านต่อยอดเพื่อวุฒิบัตรแสดงความรู้ความชำนาญในการประกอบวิชาชีพเวชกรรมอนุสาขาอายุรศาสตร์การนอนหลับ

(ภาษาอังกฤษ) Fellowship Training in Sleep Medicine

**ชื่อวุฒิบัตร**

(ภาษาไทย) วุฒิบัตรแสดงความรู้ความชำนาญในการประกอบวิชาชีพเวชกรรมอนุสาขาอายุรศาสตร์การนอนหลับ

(ภาษาอังกฤษ) Diplomate of the Thai Subspecialty Board of Sleep Medicine

คำแสดงวุฒิการฝึกอบรมท้ายชื่อ

(ภาษาไทย) วว.อนุสาขาอายุรศาสตร์การนอนหลับ

(ภาษาอังกฤษ) Dip., Thai Subspecialty Board of Sleep Medicine

**หน่วยงานที่รับผิดชอบ**

สาขาวิชาอายุรศาสตร์การนอนหลับ ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย

**พันธกิจของหลักสูตรการฝึกอบรม**

ผลิตอายุรแพทย์ผู้เชี่ยวชาญโรคระบบการนอนหลับที่มีคุณสมบัติ ดังต่อไปนี้

1. มีความรู้ ความชำนาญ ทักษะ ในการดูแลรักษาและส่งเสริมสุขภาพตามมาตรฐานและสอดคล้องกับ นโยบายของระบบสุขภาพอย่างมีประสิทธิภาพ
2. มีความสามารถในการศึกษาหาความรู้อย่างต่อเนื่องเพื่อพัฒนาตนเองตลอดชีวิต
3. มีความสามารถในด้านการทำวิจัยเพื่อสร้างและต่อยอดองค์ความรู้
4. มีความสามารถในการให้คำปรึกษาและถ่ายทอดความรู้ให้กับบุคลากรทางการแพทย์และประชาชนทั่วไป
5. มีความเป็นมืออาชีพ มีความสามารถในการสื่อสารและปฏิสัมพันธ์ มีความสามารถทำงานเป็นทีมร่วมกับสหสาขาวิชาชีพ
6. มีความรู้ความเข้าใจในระบบสุขภาพของประเทศ สามารถบริหารจัดการทรัพยากรให้เหมาะสมอย่างมีคุณภาพ
7. มีความรับผิดชอบ มีจริยธรรม มีทัศนคติและเจตคติที่ดีต่อผู้ป่วย ญาติผู้ป่วย ผู้ร่วมงานและองค์กร และมีความเอื้ออาทรและใส่ใจในความปลอดภัยโดยยึดถือผู้ป่วยเป็นศูนย์กลาง